LATVIJAS REPUBLIKAS 13. SAEIMAS

AIZSARDZĪBAS, IEKŠLIETU UN KORUPCIJAS NOVĒRŠANAS KOMISIJAS SĒDES

**PROTOKOLS Nr. 121**

**2020. gada 21. jūnijā**

Atklāta sēde, sākas plkst. 10.40, beidzas plkst. 11.18

Videokonferences formātā

Sēdē piedalās:

**komisijas locekļi**:

**Juris Rancāns** *(komisijas priekšsēdētājs)*,

**Aldis Blumbergs** *(komisijas priekšsēdētāja biedrs)*,

**Raimonds Bergmanis,**

**Ivans Klementjevs,**

**Ainars Latkovskis,**

**Atis Zakatistovs,**

**Normunds Žunna**

**uzaicinātās personas:**

* Pilsonības un migrācijas lietu pārvaldes priekšnieka vietniece **Maira Roze**
* Ārlietu ministrijas parlamentārā sekretāre **Zanda Kalniņa-Lukaševica**;
* Iekšlietu ministrijas parlamentārā sekretāre **Signe Bole**;
* Iekšlietu ministrijas valsts sekretāra vietnieks **Vilnis Vītoliņš**;
* Slimību profilakses un kontroles centra Infekcijas slimību riska analīzes un profilakses departamenta direktors **Jurijs Perevoščikovs**;
* Saeimas Juridiskā biroja vadītāja **Dina Meistere**;
* Saeimas Juridiskā biroja vecākā juridiskā padomniece **Līvija Millere**;
* Saeimas Juridiskā biroja vecākā juridiskā padomniece **Lilita Vilsone**;

**citas personas:**

**Saeimas Preses dienesta vecākā konsultante Elīna Gulbe**

**Aizsardzības, iekšlietu un korupcijas novēršanas komisijas vecākā konsultante I.Barvika, konsultante K.Bumbiere un tehniskā sekretāre B. Veiskate**

**Sēdi vada:** komisijaspriekšsēdētājs J.Rancāns

**Sēdi protokolē:** tehniskā sekretāre B. Veiskate

**Sēdes veids:** atklāta

Darba kārtība:

**1. Grozījumi Covid-19 infekcijas izplatības pārvaldības likumā (753/Lp13) 1. lasījums.**

**5. Dažādi.**

J.Rancāns atklāj sēdi, konstatē tiešsaistē esošos komisijas locekļus un iepazīstina ar izskatāmo darba kārtību.

1. Grozījumi “Covid-19 infekcijas izplatības pārvaldības likumā” (753/Lp13) 1.lasījums.

J.Rancāns dod vārdu likumprojekta autoriem – Iekšlietu ministrijas pārstāvjiem.

**S.Bole** iepazīstina ar likumprojektu un paredzētajām izmaiņām, informē, ka tas ir nepieciešams, jo Pilsonības un migrācijas lietu pārvaldē (turpmāk tekstā PMLP) ierodas ārzemju viesi, kuriem beidzas termiņuzturēšanās atļaujas un vēlas to atjaunot. Procesā pārbaudot pases, var redzēt, ka persona ir, šķērsojusi trešo valstu robežas *(pasē tiek iespiests zīmogs ar datumu un laiku, kad persona ir izceļojusi)*, un, uzreiz pēc ieceļošanas dodoties, uz PMLP, līdz ar to neievērojot, noteiktos ierobežojumus. Uzsver to, ka arī ir nepieciešama informācijas uzlabošana PMLP mājaslapā, lai tādējādi ieceļotāji būtu informēti par to, ka ieceļošanas gadījumā, tomēr ir šī 14 dienu karantīna. Skaidro, ka problēma ir ar ārvalstniekiem, kuri ieceļo caur Igauniju, lai gan ir bijusi vienošanās ar Valsts robežsardzi (turpmāk – robežsardze) par to, ka informēs šos iedzīvotājus, par šiem pašizolācijas noteikumiem. Skaidro, ka notikusi sadarbība arī ar Ārlietu ministriju izstrādājot šo likumprojektu. Lūdz, Pilsonības un migrācijas lietu pārvaldes priekšnieka vietnieci papildināt sacīto.

**M. Roze** papildinot, izskaidro tapšanu un PMLP iesaisti 32. panta 41. daļas tapšanā. Izskaidro, kā tas izpaužas praksē.

**V. Vītoliņš** papildina, to, ka ir būtiski, lai ārvalstnieki nebrauktu tikai nokārtot dokumentus. Min 50. panta 1. daļas terminu maiņu, lai vienkāršāk ir piemērot šo normu.

J.Rancāns dod vārdu Ārlietu ministrijas parlamentārajai sekretārei.

Z. Kalniņa-Lukaševica uzsver to, ka no Ārlietu ministrijas puses nav iebildumi un noteikti atbalsta. Min to, ka ir jārūpējas par valsts iedzīvotāju epidemioloģisko drošību, kā arī uzsver to, ka Ministru kabinetā izvērtās diskusija par to vai šis 50. pants ir samērīgs. Uzsver to, ka tas ir samērīgs un nepārkāpj cilvēktiesības, papildinot. Ka šis pants ir jāpiemēro ar individuālu pieeju, katram cilvēkam atsevišķi.

J. Rancāns dod vārdu Slimību profilakses un kontroles centra Infekcijas slimību riska analīzes un profilakses departamenta direktoram.

J. Perevoščikovs izskaidro, ka ir nepieciešamas kontrolēt situāciju, lai nerastos draudi sabiedrības veselībai.

J.Rancāns dod vārdu Juridiskā biroja (turpmāk – JB) pārstāvim.

L. Vilsone uzsāk ar to, ka JB ir gatavi atbalstīt 1. lasījumā. Skaidro to, ka norma par PMLP dotajām tiesībām - atļauju anulēšanu vai to neizsniegšanu - var rasties problemātika. Piemin 32. panta 6. daļu saistībā ar to, kā PMLP var konstatēt faktu, kad ārzemnieks ir pārkāpis izolācijas, pašizolācijas vai mājas karantīnas noteikumus. Jautā par to, kādā veidā PMLP var konstatēt to, ka ārzemnieks ir pārkāpis šos noteikumus un uzsver to, ka PMLP kompetencē neietilpst šādu faktu konstatēšana, kā arī neietilpst šādu faktu uzskaite. Uzdod jautājumu arī par to, kā saprast vārdu “pārkāpis” un kādā veidā to konstatē PMLP. Uzsver to, ka autoriem ir jāizstrādā precīzāka normas redakcija. Norāda to, ka 50. panta 1. daļā ir 5 nosacījumi, kad var sodīt personu un iesaka to, ka nepieciešams izņemt karantīnas normas, jo tas izriet no epidemioloģiskās drošības normām.

J.Rancāns aicina atbildēt uz JB komentāriem Iekšlietu ministrijas pārstāvjiem.

V. Vītoliņš piemin to, ka PLMP uzzinās par šo ārzemnieku noteikumu pārkāpumu saistībā ar Veselības inspekciju un attiecīgi arī Valsts policiju un pašvaldības policiju. Uzsver to, ka 32. panta 6. daļa nav administratīvs sods, bet gan administratīvs lēmums.

J. Rancāns pasakās par diskusiju. Dod vārdu deputātiem.

I. Klementjevs vaicā par to, kā tiek kontrolēta robeža attiecībā uz iebraucējiem no Igaunijas, kā arī jautājumu attiecina arī uz Rīgas ostu.

V. Vītoliņš min to, ka robežsardze kontrolē ārējās robežas. Piemin to, ka ieceļotājiem no trešējām pasaules valstīm pasē tiek iespiests zīmogs ar datumu un laiku, uzsver to, ka saskaņā ar regulējumu, šīm personām ir jāatrodas 14 dienu karantīnā, un piemin to, ka uzskata, ka šīs personas ir pilnvērtīgi informētas, lai arī spētu ievērot šos noteikumus.

I. Klementjevs uzsver to, ka neieguva atbildi uz savu jautājumu.

V. Vītoliņš skaidro, ka pašreiz šī informācija par ārzemnieku ieceļošanu tiek iegūta papīra veidā, šiem cilvēkiem aizpildot sava veida anketu, taču tiek koordinēts darbs pie elektroniskas sistēmas, lai atvieglotu pārvadātajiem šo darbu, kā arī resursu taupīšanas nolūkā.

J. Rancāns dod vārdu Raimondam Bergmanim.

R. Bergmanis vaicā par to, kā tiks uzlikti šie sodi pārkāpējiem, kas šos sodus kontrolēs un kā tos arī izskatīs. Vaicā arī par to vai būs iespēja to kaut kā apstrīdēt, piemin to, ka ir jāmazina risks pret negodīgi uzliktiem sodiem. Uzsver to, ka piekrīt JB paustajam viedoklim.

J. Rancāns dod vārdu Iekšlietu ministrijas parlamentārajai sekretārei.

S. Bole papildina V. Vītoliņa atbildi uz I. Klementjeva jautājumu.

J. Rancāns Aicina deputātus atbalstīt likumprojektu 1.lasījumā.

*Komisija vienbalsīgi nolemj atbalstīt likumprojektu.*

J.Rancāns aicina deputātus balsot par steidzamības piešķiršanu likumprojektam.

*Komisija vienbalsīgi nolemj atbalstīt steidzamību.*

**LĒMUMS:**

**-** konceptuāliatbalstīt likumprojektu **“Grozījumi Covid-19 infekcijas izplatības pārvaldības likumā” (753/Lp13)** unvirzīt to izskatīšanai Saeimas sēdē pirmajā lasījumā;

- lūgt Saeimas Prezidiju noteikt likumprojektam steidzamību;

- lūgt noteikt priekšlikumu iesniegšanas termiņu – 15 minūtes;

- referents – J. Rancāns.

**J.Rancāns** vaicā, vai deputātiem ir, kas sakāms pie “Dažādi”.

*Deputātiem nav komentāru.*

**J.Rancāns** slēdz sēdi.

Sēde pabeigta plkst. 11.18.

Komisijas priekšsēdētājs J.Rancāns

Komisijas sekretārs E.Šnore

Sēdes protokolētājs B.Veiskate